Hvad sker der, hvis jeg ikke kan betale af på lånet?
Langt de fleste betaler deres SU-lån tilbage som planlagt. Men hvis du ikke kan overholde de planlagte betalinger, bliver din gæld sendt til gældsstyrelsen. Så stiger din rente til 7,25% (juli 2023, kilde: su.dk), og du skal betale rykker- og opsigelsesgebyrer. Derudover bliver det meget svært at låne yderligere penge, da de færreste banker vil låne dig penge, hvis du har gæld i Gældsstyrelsen. Hvis du kan se, at du får svært ved at følge betalingsplanen, er det muligt at søge om at få nedsat ydelsen på lånet, men det vil betyde, at du skal betale en tilsvarende højere ydelse senere.